KBANK มั่นใจหลังปรับปรุงระบบไอที17-19 ก.ค.ช่วยเพิ่มศักยภาพบริการดีขึ้น
นายปรีดี ดาวฉาย กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารกสิกรไทยจะมีการปรับปรุงระบบไอทีหลักของธนาคารฯ ตั้งแต่ เวลา 22.00 น. ของวันศุกร์ที่ 17 กรกฎาคม 2558 ถึงเวลา 22.00 น. ของวันอาทิตย์ที่ 19 กรกฎาคม 2558 ใช้เวลารวมไม่เกิน 48 ชม. โดยธนาคารฯ จะงดให้บริการและช่องทางต่าง ๆ เป็นการชั่วคราว ยกเว้น บัตรเครดิตธนาคารกสิกรไทยยังสามารถใช้ชำระค่าสินค้าและบริการทั้งในประเทศและต่างประเทศได้ รวมทั้งร้านค้ารับบัตรเครดิตที่ใช้บริการเครื่อง EDC และ 
14 ก.ค. 2558

นายปรีดี ดาวฉาย กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารกสิกรไทยจะมีการปรับปรุงระบบไอทีหลักของธนาคารฯ ตั้งแต่ เวลา 22.00 น. ของวันศุกร์ที่ 17 กรกฎาคม 2558 ถึงเวลา 22.00 น. ของวันอาทิตย์ที่ 19 กรกฎาคม 2558 ใช้เวลารวมไม่เกิน 48 ชม. โดยธนาคารฯ จะงดให้บริการและช่องทางต่าง ๆ เป็นการชั่วคราว ยกเว้น บัตรเครดิตธนาคารกสิกรไทยยังสามารถใช้ชำระค่าสินค้าและบริการทั้งในประเทศและต่างประเทศได้ รวมทั้งร้านค้ารับบัตรเครดิตที่ใช้บริการเครื่อง EDC และ [email protected] (mPOS) ของธนาคารกสิกรไทย ยังสามารถใช้เครื่องดังกล่าวรับชำระด้วยบัตรเครดิตของทุกธนาคารได้ตามปกติ
ทั้งนี้ การปรับปรุงระบบไอทีหลักของธนาคารกสิกรไทยในช่วงสุดสัปดาห์นี้ จะช่วยเพิ่มศักยภาพการให้บริการของธนาคารให้ดียิ่งขึ้น สามารถรองรับการใช้งานของลูกค้าบัญชีเงินฝากจำนวนประมาณ 15 ล้านบัญชี รวมทั้งการทำธุรกรรมผ่านธนาคารฯ ซึ่งมีปริมาณขยายตัวต่อเนื่อง และด้วยเทคโนโลยีของระบบที่ทันสมัยขึ้นจะช่วยสนับสนุนการพัฒนานวัตกรรมบริการใหม่ ๆ ได้ดีขึ้นด้วย  
อย่างไรก็ตาม เนื่องจากลูกค้าจะไม่สามารถใช้บริการ อาทิ ฝาก ถอน โอนเงินเข้าและออกจากบัญชีธนาคาร     กสิกรไทยในช่วงเวลาดังกล่าวได้ ดังนั้น จึงขอความกรุณาลูกค้าจัดเตรียมเงินสดให้เพียงพอสำหรับใช้จ่ายส่วนตัวและธุรกิจในช่วงดังกล่าว รวมทั้งวางแผนทำธุรกรรมต่าง ๆ กับธนาคารไว้ล่วงหน้า โดยการปรับปรุงระบบครั้งนี้จะไม่มีผลกระทบกับข้อมูลบัญชีของลูกค้า ลูกค้ายังสามารถใช้หมายเลขบัญชีเดิมได้ทุกกรณี และธนาคารฯ ยังคงคำนวณดอกเบี้ยต่อเนื่องให้กับลูกค้าทุกบัญชีตามปกติ